b'\n_START_ARTICLE_\nPosenin provinssi\n_START_SECTION_\nV\xc3\xa4est\xc3\xb6\n_START_PARAGRAPH_\nPosenin provinssin asukasluku vuonna 1910 oli 2\xc2\xa0099\xc2\xa0831, mik\xc3\xa4 oli 5,2 prosenttia koko Preussin asukasluvusta. Provinssin suurin v\xc3\xa4est\xc3\xb6ryhm\xc3\xa4 oli puolalaiset. Vuonna 1910 puolankielisi\xc3\xa4 oli provinssin asukkaista 63,5 prosenttia. Puolan kielen j\xc3\xa4lkeen puhutuimpia kieli\xc3\xa4 olivat saksa ja jiddi\xc5\xa1. Suurin osa, vuonna 1910 67,7 prosenttia, provinssin asukkaista kuului katoliseen kirkkoon. Evankelisia asukkaista oli 30,8 prosenttia ja juutalaisia 1,3 prosenttia.'